Acı Bolat: köydeşler ve 1944 senesi sürgün etilgenlerniñ balaları körüşti (fotoresimler)
03 sentâbr 2019, 18:09
Köydeşler ve 1944 senesi sürgün etilgenlerniñ balalarınıñ körüşüvi – tarihiy vatanlarına qaytqan qırımtatar halqınıñ ananesidir. 25 yıldan berli er yıl yazda yarımadada köydeşler körüşüvleri ola. Qırım köylerinde doğğanlar, olarnıñ bala-torunları toplaşa. Olar sürgünlik yerlerinde elâk olğanlarnı aña, hatıralarını paylaşa ve qaytqanlarını qayd ete.
Qırım.Aqiqat mühbiri Bağçasaray rayonınıñ Acı Bolat (Uglovoye) köyünde köydeşler ve 1944 senesi mından sürgün etilgenlerniñ balaları nasıl körüşkenini qayd etti.
1944 senesi mayısnıñ 18-nde qırımtatarlar tolu birinci eşelon yarımadadan çıqtı. Bir qaç kün içinde NKVD-NKGB mahsus tedbirleri çerçivesinde 200 biñ (resmiy malümatqa köre – 194 111 insan) qırımtatarı Qırımdan Orta Asiya, Sibir ve Uralğa sürgün etildi. Tamır halq Qırımğa tek 1989 senesi qaytıp oldı.
1 Acı Bolat köyü Bağçasaray rayonınıñ şimal-ğarbinde Qara deñizniñ yalısında yerleşmekte. 1944 sürgünliginden evel köyniñ qırımtatar adı Acı Bolat olğan. Mında 600-ge yaqın insan yaşağan, 98%-ı qırımtatarı edi. 1945 senesi avgust ayında köyge Uglovoye adı berildi
2 Köyniñ medeniyet evi ögünde Acı Bolatta doğğanlar ve olarnıñ bala-torunları toplaştı
3 İnsanlar selâmlaşa
5 Sakinlerniñ çoqusı Özbekistannıñ Andijan vilâyetine sürgün etilgen edi
6 Perestroyka zamanında Acı Bolatta doğğanlarnıñ bir qısmı tuvğan köyüne qaytıp oldı. Amma öz evlerine yerleşip olamadı. 1944 senesinden berli anda Rusiye vilâyetlerinden kelgen kolhozda çalışqanlar yaşay
7 Şimdi köyde 3000-den ziyade insan yaşay, 15%-ı qırımtatarları ola
8 Köydeşler körüşüviniñ esli-başlı iştirakçisi
10 Merasimni qırımtatar sanatkârı Server Kakura alıp bardı. O, genç sportçılarnı taqdim ete. Server Kakura – Ukraina ve Tataristanda nam qazanğan sanat erbabı, "Qırım" qırımtatar folklor ansambliniñ bediiy reberi
11 Sportçılar ustalığını köstere
12 Çıqışlar beklenile
«Qırım» ansambliniñ ses ustazı Yunus Kakura yırlay
14 Tedbir iştirakçileri içün sıy
15 Balalar içün bedava batut
16 Köyde sovet timsalleri ile şeref tahtası qalğan
17 Acı Bolat köydeşler körüşüvinde resimler satıla
18 Olacaq Rusiye saylavları aqqında hatırlatuv. ​Rusiye akimiyeti 2019 senesi sentâbrniñ 8-nde Qırım ve Aqyarda Qırım parlamenti ve yerli şura deputatlarınıñ saylavlarını keçirmege planlaştıra. Ukraina, ABD, AB ve bir sıra dünya memleketi işğal altındaki yarımadada Rusiye tarafından saylavlarnıñ keçirilmesini qanunsız tanıycaq